Hyd Internet 129 Views venkatesh prasad
venkatesh prasad
ముంబయి: టీమిండియా మాజీ బౌలర్‌ వెంకటేశ్‌ ప్రసాద్‌ బీసీసీఐ ఆపరేషన్స్‌ జనరల్‌ మేనేజర్‌ (జీఎం)గా ఎంపికయ్యే అవకాశాలు కనిపిస్తున్నాయి. ప్రస్తుతం ఆయన జూనియర్‌ సెలక్షన్‌ కమిటీ ఛైర్మన్‌గా ఉన్నారు. జీఎం పదవికి నవంబర్‌ 2న నిర్వహించిన ముఖాముఖిలో ఆయన పాల్గొన్నారు.
‘ఆ పదవికి అవసరమైన అన్ని అర్హతలు వెంకటేశ్‌ ప్రసాద్‌కు ఉన్నాయి. దాదాపుగా ఆయన్నే జీఎం పదవి వరించనుంది’ అని బీసీసీఐ అధికారి ఒకరు మీడియాకు తెలిపారు. క్రికెట్‌కు వీడ్కోలు పలికిన తర్వాత బీసీసీఐకి సంబంధించిన వివిధ హోదాల్లో ప్రసాద్‌ పనిచేశారు. టీమిండియా తరఫున 33 టెస్టులాడిన ఆయన 96 వికెట్లు, 161 వన్డేల్లో 196 వికెట్లు తీశారు. బ్యాటింగ్‌లోనూ ఫర్వాలేదనిపించారు. ఈ మధ్యనే కన్నుమూసిన హైదరాబాద్‌ మాజీ క్రికెటర్‌ ఎంవీ శ్రీధర్‌ ‘పరస్పర విరుద్ధ ప్రయోజనల’ నిబంధన వల్ల బీసీసీఐ జీఎం పదవికి రాజీనామా చేశారు. ఆయనకు హైదరాబాద్‌ క్రికెట్‌ సంఘంలో పదవి ఉంది. ఈ నేపథ్యంలో ఖాళీగా ఉన్న జీఎం పదవికి బీసీసీఐ ముఖాముఖి నిర్వహించింది.